«Farmen»-Frode røk ut: - Sønderknust og skuffet
I alle øvelsene bortsett fra øksekastingen var den tidligere eliteseriespilleren i fotball i nærheten av seieren, men det holdt likevel ikke. I gårdskonkurransene ble Magnus Røberg for sterk, mens Jarle Tangerås stakk av med finaleplassen i hinderløypen.- Da jeg sa farvel til den rødhåra bamsen og Magnus bare gråt jeg. Jeg var bare lei meg, sønderknust og skuffet. Jeg var nummer to hele veien i gårdsøvelsene og var nummer to i hinderløypen. Jeg var i nærheten hele tiden, ekstremt nært.Skuffelsen sitter fortsatt i. - Jeg var der alle ti ukene, men mangler finalen. Jeg var ekstremt skuffet over å ha kommet så langt, navigert meg så elegant gjennom uten tvekamper og likevel fortjent å vinne. Målet til meg, Morten og Magnus var at vi tre skulle til finalen og kjempe mann mot mann. I den siste øvelsen tok han tidlig ledelsen, men tapte tid etter hvert. - Hinderløype burde være min greie, men det stinket Jarle lang vei. Når vi så han slå ut Lasse med tømmerstokkrulling skjønte vi hva han hadde sagt om at han hadde god balanse. - Jeg var vanvittig skuffet, men samtidig glad for å ringe til min elskede.- Er det noe du angrer på? - Overhodet ikke. Det er alltid noen teite kommentarer, men jeg kan ikke se noe jeg burde gjort annerledes. Og jeg har sklidd ganske greit gjennom konkurransen. Det handler om sosial manøvrering, og der er jeg ganske flink. Kombinert med at jeg jobbet hardt, resulterte det i at jeg aldri var i fare før finaleuken. Fagermo sier det tøffeste var å være borte fra familien. - Det var veldig tøft å få brevet. Savnet var nesten uholdbart. Du er avskåret fra all info, så man grubler på om alt er greit. - Da du leste brevet kom det noen tårer. Gråter du mye? - Jeg blir fuktig i øyekroken av «Extreme Makeover», jeg er en ekstrem følelsesperson. Veldig følsom, sier 40-åringen.Spesielt den tredje uken i familiekjære Frodes «Farmen»-opplevelse ble preget av savn. - Savnet traff meg med et spadeslag. Jeg var veldig utafor. Men jeg vurderte ikke å dra fra gården, sier han. I samme uke hadde han også en feide med Hans-Olav. - Det var en kjip situasjon. Jeg vil at alle skal være blide og glade, sier Fagermo. Et høydepunkt var da deltakerne fikk øl og bruke badestamp. - Du kjenner bare at dritten bretter seg unna deg, sier han om opplevelsen.- Hvordan var det å komme hjem? - Det var flott. Synne (datteren) hadde laget taco, og det var utrolig godt å komme hjem. Det var veldig spesielt å møte Kimy, jeg var litt nervøs. Men jeg har fått ekstremt mye gode tilbakemeldinger. Folk er stolte og fornøyde, sier han. Oppmerksomheten rundt de negative tilbakemeldingene på sosiale medier mener han er sterkt overdrevet. - Det er 95-5 i favør positive tilbakemeldinger. Det er nesten utelukkende positivt, sier han. - Det er ingenting jeg har sett på «Farmen» som jeg ikke kan stå inne for. Jeg har blitt pepret med meldinger fra Mo om at det er sånn jeg alltid har vært.
Etter ti uker uten en eneste tvekamp røk Frode Fagermo (40) ut av «Farmen»-gården etter å ha vært nest best i «alt».